Publication: Magyar Közlöny
Issue: MK-2009-165 (Year: 2009, Number: 165)
Era: 2004-2010
Section: 2009. évi CXX. törvény*
Paragraph Index: 1211

(2) Ha a tulajdonjog tárgyán csak elidegenítési tilalom áll fenn, e szabályokat az elidegenítési tilalomba ütközõ, ha pedig csak terhelési tilalom áll fenn, a terhelési tilalomba ütközõ rendelkezésre kell alkalmazni. 4:40. § [Elidegenítési és terhelési tilalom jogszabály vagy bírósági, hatósági határozat alapján] A jogszabályban, bírósági vagy hatósági határozatban meghatározott személyek javára megállapított elidegenítési és terhelési tilalomra a szerzõdéssel létesített elidegenítési és terhelési tilalomra vonatkozó szabályokat kell meg fele lõen alkalmazni. 4:41. § [Az elidegenítési és terhelési tilalomba ütközõ rendelkezés ingatlan-nyilvántartási bejegyezhetõsége] Ingatlanra bejegyzett vagy ingatlanon jogszabály alapján ingatlan-nyilvántartási bejegyzés nélkül is fennálló elidegenítési és terhelési tilalom esetén a tulajdonváltozás vagy a további megterhelés csak az elidegenítési és terhelési tilalom jogosultjának hozzájáruló nyilatkozata esetén jegyezhetõ be az ingatlan-nyilvántartásba. IV. fejezet A tulajdonjog védelme 4:42. § [A tulajdoni igények elévülésének kizártsága] A tulajdoni igények nem évülnek el. 4:43. § [A tulajdonjog védelme]

Source: https://magyarkozlony.hu/hivatalos-lapok/89b85b8ad70e0235666e043337a0300d6ce1670f/dokumentumok/8341c411880cdb69f22c0d9c3478888cb0fb084e/letoltes